Държавен вестник, бр. 58, 2025 г., стр. 15

БРОЙ  58	
Д Ъ Р Ж А В Е Н  В Е С Т Н И К 	
СТР.  15   
съхранява в стаята на оперативния дежурен 
(дежурния по военно формирование).
(3) Районът, сградите и помещенията в него 
се разпределят между военните формирова­
ния със заповед на командира (началника) 
на военното формирование.
(4) В щаба/управлението на военното фор­
мирование се изготвят и съхраняват схеми 
на района, на които са обозначени всички 
сгради и обекти, изградените канализации, 
електрификации и комуникации.
(5) При настаняване на няколко военни 
формирования в един район помещенията и 
районът се разделят между тях от старшия 
командир (началник) и се назначава старши 
на района, който организира войсковата 
служба в него.
(6) Ново строителство, както и рекон­
струкция и модернизация на съществуващите 
постройки, се извършва след разрешение на 
упълномощените за това органи.
(7) Командирите (началниците) ежедневно 
издават писмена заповед относно дейността 
на военното формирование.
(8) Организацията на войсковата служба се 
извършва от командирите (началниците) чрез 
отдаването на съответни заповеди съгласно 
приложение № 4. Заповедите се издават, от­
менят и изменят по преценка на командира 
(началника) или при необходимост.
(9) На КПП на военното формирование се 
поставя табелка с надпис за времето и при­
емния ден на командира (началника).
Чл. 19. Влизането на военнослужещи и 
цивилни служители в района на военното 
формирование се извършва с пропуски (при­
ложение № 5) или електронна карта за достъп.
Чл. 20. (1) В района на военното формиро­
вание ежедневно на пилон се развява нацио­
налното знаме. Знамето се издига и спуска 
съгласно разпределение на времето. Съхранява 
се при оперативния дежурен (дежурния по 
военно формирование). 
(2) За издигане (спускане) на националното 
знаме дежурният по военно формирование 
командва „За знамето – МИРНО!“, а когато 
военнослужещите са с оръжие, се подава и 
командата „За по-ЧЕСТ!“, след което се подава 
командата „Знамето – ВДИГНИ (СПУСНИ)!“. 
(3) По тази команда военнослужещите от 
строя обръщат главите си към знамето, като 
командирите на формирования от строя и 
военнослужещите извън строя отдават чест 
с ръка. 
(4) При издигането (спускането) на на­
ционалното знаме се изпълнява химнът на 
Република България.
(5) След изпълнението на химна на Републи­
ка България се подава команда „СВОБОДНО!“, 
а когато военнослужещите са с оръжие, се 
подава и командата „На ре-МЪК!“. 
(6) В районите, в които са разположени две 
или повече военни формирования, старшият 
командир (началник) (оперативен дежурен; 
дежурен по военно формирование) на района 
командва за издигане (спускане) на нацио­
налното знаме.
Чл. 21. (1) На официални празници в Ре­
публика България, празници на Българското 
войнство, в Деня на Европа, при участие на 
формированията в мисии, операции (меж­
дународни учения) и/или в присъствие на 
официални лица националното знаме заедно 
с комплектите флагове на ЕС и НАТО се 
издигат на пилони пред сградите, определе­
ни за щабове, както и на военни летища и 
пристанища.
(2) Комплектите флагове се поставят в 
конферентните зали (методическите каби­
нети) или в други помещения, които са оп­
ределени за официални срещи във военните 
формирования, както и в/пред канцелариите 
(офисите) на командирите (началниците) на 
формирования.
(3) Подреждането на знамената по фронта 
се извършва от дясно на ляво, като в средата 
се поставя националното знаме, вдясно от 
него – знамето на ЕС, а вляво – на НАТО.
Раздел II
Външен вид на военнослужещите
Чл. 22. (1) Видът, съставът, редът за носе­
нето на униформeното облекло и отличител­
ните знаци към него за военнослужещите от 
въоръжените сили се определят от министъра 
на отбраната със заповед.
(2) В зависимост от сезона униформите 
се делят на:
1. лятна – носи се от 1 май до 30 септември;
2. зимна – носи се от 1 октомври до 30 април.
(3) Началникът на отбраната има право да 
променя датата за смяна на униформеното 
облекло в зависимост от метеорологичните 
условия.
Чл. 23. На военнослужещите, когато са с 
униформено облекло, се забранява да смесват 
или комбинират униформените облекла.
Чл. 24. При изпълнение на задълженията 
си, свързани с военната служба, тържествени 
мероприятия и привеждане в по-висока бойна 
готовност, военнослужещите носят чисто и 
добре поддържано униформено облекло.
Чл. 25. Военнослужещите носят отличител­
ните знаци за притежаваното от тях военно 
звание и за принадлежността им към рода 
войска, които се подреждат на пагоните в 
съответствие със Строевия устав на въоръ­
жените сили на Република България.
Чл. 26. (1) Военнослужещите носят орде­
ните, медалите и наградните знаци на лявата 
страна на куртката. 
(2) Ордените, медалите и наградните знаци 
се подреждат по старшинство хоризонтално